text: হুর আদম (; হুর আদম: বেদিউজ্জামান সাইদ নুরসি; ইংরেজি শিরোনাম: Free Man) হচ্ছে ২০১১ সালে তুর্কি ভাষায় নির্মিত একটি জীবনীভিত্তিক চলচ্চিত্র। এটি মেহ্‌মেৎ তানরিসিভার কর্তৃক সহ-লিখিত, প্রযোজিত এবং পরিচালিত। ছবিতে মুসলমান পণ্ডিত সাইদ নুরসি'র চরিত্রে অভিনয় করেছেন মুর্শিৎ আগা বেগ।  তারিখে ইস্তানবুলের তুর্কের ইনানো'লু মাস্‌লাক প্রদর্শনী কেন্দ্রে এর আনুষ্ঠানিক প্রদর্শনী হয়, এবং ছবিটির তুরস্কের বক্স অফিসে  তারিখে দ্বিতীয় স্থানে থেকে মুক্তিলাভ করে।
  
  নির্মাণ 
  পরিচালক মেহ্‌মেৎ তানরতিসিভার প্রায় ২০-বছরের বিরতির পর এই ছবির মাধ্যমে পরিচালনায় ফেরেন। এ প্রসঙ্গে তিনি বলেন, "আমি প্রথমে চলচ্চিত্র নির্মাণ শুরু করেছিলাম এজন্য যে, আমি একটা ধারণা ব্যক্ত করতে চেয়েছিলাম। তারপর অনেক বছর পর ঐ একই কারণে আমি চলচ্চিত্র নির্মাণে ফিরে আসি। আমার মনে হয়, এমন প্রচেষ্টাগুলো চালিয়ে যাওয়া উচিৎ।" "তাই আমি নিজের ব্যবসা গুটিয়ে ফেলে ছবি তৈরির পেছনে নিজের সময় ব্যয় করি। এভাবেই একটা সময় এই ছবিটা তৈরি করি আমি।"
  
  এক সাক্ষাৎকারে তানরিসিভার বলেন, "আমি এই ছবিটা বিশ বছর আগেই বানাতে চেয়েছিলাম, কিন্তু তখন আমি কিছু আধ্যাত্মিক বাধার সম্মুখীন হই।" "চিত্রনাট্যকারদের একজন, মেহ্‌মেৎ উয়্যার, সাইদ নুরসিকে স্বপ্নে দেখেন। এই শ্রদ্ধেয় পণ্ডিত আমাদের বন্ধুকে নাকচ করে দিয়ে বলেন, 'এখনও সময় হয়নি। তুমি কি আমাকে চেনো না?'" "আমি এই প্রতিবন্ধকতার শক্তিতে বিশ্বাস করেছিলাম এবং ছবিটা তৈরি না করার সিদ্ধান্ত নিয়েছিলাম।" তবে তিনি আরও যোগ করেন, "বিশ বছর বাদে, আমরা আবার চেষ্টা করার সিদ্ধান্ত নিই।"
  
  এই চলচ্চিত্রটির মোট নির্মাণকাল ছিল চৌদ্দ সপ্তাহ, যার মধ্যে আট সপ্তাহ ধরে চিত্রধারণের কাজ সম্পন্ন করা হয়। ছবির পরিচালক, তার ফলাফল নিয়ে সন্তোষ প্রকাশ করে বলেন, "এটা তুরস্কে ধারণ করা ঐতিহাসিক নাটকধর্মী কাজগুলোর শীর্ষ পাঁচের মধ্যে একটা। আসলে হুর আদম-ই সম্ভবত সবার সেরা। আমি এ ধরনের অন্য কাজগুলো দেখে, এদের মধ্যে যখন তুলনা করি, আমি বলব এটাই সেরা। আমি জানি আমি কী করেছি, কী তৈরি করেছি। এ বিষয়ে আমি বিনয়ী হতে পারব না"
  
  চলচ্চিত্রটি "আতাতুর্কের আধ্যাত্মিক ব্যক্তিত্বকে অপমান করে"- এই মর্মে আইনজীবী ওমার এদিয ইয়োরুয এর অভিযোগের প্রেক্ষিতে, আংকারা'র সরকারি অভিশংসক দপ্তর কর্তৃক একটি তদন্ত শুরু হয় কেননা তা তুরস্কে ফৌজদারি অপরাধের মধ্যে পড়ে। চলচ্চিত্র-নির্মাতা গানি রুযগার শাভাতা-ও একটি অভিযোগ দায়ের করেন, পরিচালক এবং চিত্রনাট্যকারদের বিরুদ্ধে। তার অভিযোগ ছিল "চিত্রনাট্য তার অনুমতি ছাড়াই ছবিতে ব্যবহৃত হয়েছে, যার আংশিক স্বত্বাধিকার তার নিজের।"
  
  পটভূমি 
  মুসলমান কুর্দি পণ্ডিত সাইদ নুরসি তার জীবনকালে তিনটি দশার মধ্য দিয়ে যান, যা তার অনুসারীদের কাছে "পুরান সাইদ", "নতুন সাইদ", এবং "তৃতীয় সাইদ" নামে পরিচিত। এ সময়কালে তার লেখনি, যার মধ্যে তার ছাত্রদের কাছে লেখা বিশ্বাস এবং ধর্মীয় দর্শন নিয়ে লেখা চিঠি-ও রয়েছে, তা নিয়ে একটি সংকলন রচিত হয়, যা রিসাল-ই-নূর সমগ্র নামে পরিচিত; এটি কুরআনের ব্যাখ্যামূলক গ্রন্থ, যার আয়তন ৬,০০০ পাতারও বেশি।
  
  মুক্তি 
   তারিখে চলচ্চিত্রটি দেশজুড়ে ২৩৮টি প্রেক্ষাগৃহে মুক্তিলাভ করে। প্রথম সপ্তাহান্তে ১২ লক্ষ ২৮ হাজার ১২৬ মার্কিন ডলার আয় করে জাতীয় বক্স অফিসে দ্বিতীয় স্থানে ছিল এই ছবি।
  
  অভ্যর্থনা
  
  বক্স অফিস 
  চলচ্চিত্রটি তুরস্কের জাতীয় বক্স অফিসে টানা দুই সপ্তাহ দ্বিতীয় স্থানে ছিল এবং বিশ্বজুড়ে ৫০ লক্ষ ২১ হাজার ৪৬৪ মার্কিন ডলার আয় করে।
  
  পর্যালোচনা 
  তুর্কি চলচ্চিত্র সমালোচকগণ ছবিটির ১৬৩ মিনিটের বিশাল দৈর্ঘ্য, এটি নিম্নমানের উদ্দেশ্যমূলক প্রচারণা চলচ্চিত্র, এবং ছবির কাহিনী উদ্দীপনাবিহীন ও পুনরাবৃত্তিমূলক বলে কঠোর সমালোচনা করেন। এর জবাবে ছবিটির পরিচালক মেহ্‌মেৎ তানরিসিভার বলেন, "এসব বিতর্কই বলে দেয় যে, আমরা একটা ভালো কাজ করেছি। এর মানে হচ্ছে কিছু কিছু সত্য উন্মোচইত হচ্ছে, এ কারণেই এত কথা হচ্ছে। বিতর্ক থেকেই ভালো ফলাফল বেরিয়ে আসে; কোন কিছু নিয়ে কথাবার্তা না হলেই বরং সেটা আশংকার ব্যাপার, তার মানে হচ্ছে সেখানে গণতন্ত্র বলে কিছু নেই।"
  
  পুরস্কার 
  হুর আদম চলচ্চিত্রটি মেক্সিকো'র ওয়াহাকা চলচ্চিত্র উৎসব -এ মনোনীত হয়।
  
  আরও দেখুন 
  
   ইসলাম সম্পর্কিত চলচ্চিত্র তালিকা
  চলচ্চিত্রে ২০১১ সাল
  
  তথ্যসূত্র
  
  বহিঃসংযোগ 
  
    
   
  
  বিষয়শ্রেণী:২০১১-এর চলচ্চিত্রবিষয়শ্রেণী:তুর্কি ভাষার চলচ্চিত্রবিষয়শ্রেণী:তুর্কি চলচ্চিত্রবিষয়শ্রেণী:তুর্কির পটভূমিতে চলচ্চিত্রবিষয়শ্রেণী:ইসলাম সম্পর্কে চলচ্চিত্র
title: হুর আদম